बालिग होने से पहले मध्यवर्गीय परिवार के लड़कों को बहुत कुछ सोचना होता है, ऐसा नहीं है कि वो बेबीलोन के झूलते बगीचे के बारे में सोचते हैं, ऐसा भी नहीं कि वो सोचते हैं पामीर के पठार को देखकर वो इतराएंगे कभी, महबूबा की बाहों में बाहें डालकर पीसा की झुकी मीनार देखने की सोच से पहले भी उन्हें ये सोचना होता है कि उनका पड़ोसी उनके बारे में क्या सोचता है, क्योंकि मध्यवर्गीय परिवार के लड़के अपने मन मुताबिक नहीं उस मोहल्ले के मुताबिक अपने जीवन का चुनाव करते हैं जो उनके पड़ोसी, मोहल्ले वाले, या रिश्तेदार सोचते हैं…